Նշենք թէ օր մեռելոցը կանխող Ամենայն Սրբոց տօնի եւ օր մեռելոցին առթիւ Հռոմի Քահանայապետական թեմը 1 եւ 2 նոյեմբերին կազմակերպած է յատուկ ձեռնարկներ՝ որոնց ծիրէն ներս նաեւ փոքրիկ աղօթագիրք մը զոր կամաւորները պիտի բաժնեն գերեզմաններու մուտքին։ Աղօթագիրքին մէջ նշուած է հետեւեալը «ծաղիկ մը զետեղել շիրիմի մը վրայ նշան է յոյսի եւ հաւատքի։ Այդ կը նշանակէ թէ մեր սրտին մէջ կայ վստահութիւնը կամ առ նուազն իղձը՝ որ այդ չոր հողը օր մը պիտի վերածաղկի ու մեր սիրելիներուն վերադարձնէ կեանքը։